9. การจัดการ

 โครงสร้างการจัดการ

โครงสร้างการจัดการของธนาคาร ประกอบด้วย คณะกรรมการธนาคาร
ที่ปรึกษาคณะกรรมการธนาคาร คณะกรรมการตรวจสอบ คณะกรรมการกำกับดูแลกิจการ
คณะกรรมการทรัพยากรบุคคลและกำหนดอัตราค่าตอบแทน คณะกรรมการบริหารความเสี่ยงองค์การ
คณะกรรมการที่ปรึกษาคณะจัดการ คณะจัดการ และคณะอนุกรรมการ จำนวน 9 คณะ
ซึ่งคณะกรรมการแต่ละคณะจะมีหน้าที่ และความรับผิดชอบ สรุปได้ดังนี้

คณะกรรมการธนาคาร 

คณะกรรมการของธนาคารกสิกรไทย จำกัด (มหาชน) ตามหนังสือรับรองกระทรวงพาณิชย์ ลงวันที่
11 กรกฎาคม 2546 มีจำนวน 16 ท่าน รายชื่อของคณะกรรมการธนาคารประกอบด้วย

1. นายบรรยงค์ ล่ำซำ ประธานกรรมการ

2. พล.ต.อ.เภา สารสิน รองประธานกรรมการ

3. นายบัณฑูร ล่ำซำ กรรมการ

4. นายศุกรีย์ แก้วเจริญ กรรมการ

5. ม.ร.ว.สฤษดิคุณ กิติยากร กรรมการ

6. ม.ร.ว.ยงสวาสดิ์ กฤดากร กรรมการ

7. นายสมชาย บุลสุข กรรมการ

8. นางสุจิตพรรณ ล่ำซำ กรรมการ

9. ศาสตราจารย์ ดร. สุชาดา กีระนันทน์ กรรมการ

10. ศาสตราจารย์ ดร. ยงยุทธ ยุทธวงศ์ กรรมการ

11. ดร. อภิชัย จันทรเสน กรรมการ

12. Mr. Charles L. Coltman, III กรรมการ

13. Mr. William Mark Evans กรรมการ

14. Ms. Elizabeth Sam กรรมการ

15. นายฉายศักดิ์ แสง-ชูโต กรรมการ

16. ดร. ชวินท์ ธัมมนันท์กุล กรรมการ

กรรมการผู้มีอำนาจลงนามแทนธนาคาร ประกอบด้วย ประธานกรรมการ หรือ กรรมการผู้จัดการ
ลงลายมือชื่อและประทับตราสำคัญของธนาคาร หรือ พล.ต.อ.เภา สารสิน นายศุกรีย์ แก้วเจริญ
ม.ร.ว.สฤษดิคุณ กิติยากร ม.ร.ว. ยงสวาสดิ์ กฤดากร หรือ นายสมชาย บุลสุข
กรรมการสองในห้าท่านนี้ลงลายมือชื่อและประทับตราสำคัญของธนาคาร

 อำนาจของคณะกรรมการธนาคาร

1. มีอำนาจดูแลและจัดการธนาคารให้เป็นไปตามกฎหมาย วัตถุประสงค์และข้อบังคับของธนาคาร
รวมทั้งมติของที่ประชุมผู้ถือหุ้น

2. มีอำนาจแต่งตั้งกรรมการคนหนึ่ง เป็น ประธานกรรมการ และจะแต่งตั้งรองประธานกรรมการ
ก็ได้ ตามที่คณะกรรมการเห็นสมควร

3. มีอำนาจแต่งตั้ง กรรมการผู้จัดการ และจะแต่งตั้งผู้หนึ่งผู้ใดคนเดียวหรือหลายคน
เป็นกรรมการรองกรรมการผู้จัดการ และกรรมการผู้ช่วยกรรมการผู้จัดการก็ได้
ตามที่คณะกรรมการเห็นสมควร

4. มีอำนาจแต่งตั้งคณะจัดการคณะหนึ่ง ประกอบด้วย กรรมการผู้จัดการ
และพนักงานของธนาคารจำนวนหนึ่ง
มีอำนาจหน้าที่จัดการงานและดำเนินกิจการของธนาคารตามที่คณะกรรมการธนาคารกำหนด
โดยให้กรรมการผู้จัดการ เป็นประธานคณะจัดการโดยตำแหน่ง

5. มีอำนาจแต่งตั้งกรรมการจำนวนหนึ่ง เป็น กรรมการที่ปรึกษาแก่คณะจัดการ
มีหน้าที่ให้คำปรึกษาแนะนำตามที่คณะกรรมการธนาคารเห็นสมควร

 หน้าที่และความรับผิดชอบของคณะกรรมการธนาคาร

1. คณะกรรมการธนาคารมีหน้าที่ตามข้อบังคับของธนาคาร
ซึ่งรวมถึงการดูแลและจัดการธนาคารให้เป็นไปตามกฎหมาย วัตถุประสงค์ และข้อบังคับของธนาคาร
รวมทั้งมติของที่ประชุมผู้ถือหุ้น

2. ให้ความเห็นชอบวิสัยทัศน์ ภารกิจ คุณค่าที่ธนาคารมุ่งหวัง และจรรยาบรรณในการดำเนินธุรกิจ

3. พิจารณาและอนุมัติกลยุทธ์ แผนธุรกิจและงบประมาณ
รวมทั้งติดตามดูแลการปฏิบัติการและผลการดำเนินงานของฝ่ายจัดการให้เป็นไปตามแผนธุรกิจและงบประมาณที่วางไว้อย่างมีประสิทธิผล

4.
พิจารณามอบอำนาจให้กรรมการผู้จัดการมีอำนาจดำเนินการในธุรกิจธนาคารภายใต้งบประมาณค่าใช้จ่ายประเภททุน
และงบประมาณค่าใช้จ่ายที่คณะกรรมการได้อนุมัติให้ดำเนินการในโครงการต่าง ๆ นอกจากนี้
คณะกรรมการจะพิจารณาอนุมัติสินเชื่อที่มีวงเงินรวมเกินกว่า 3,000 ล้านบาท
รวมทั้งธุรกรรมทางการเงินทุกประเภทที่เกินอำนาจของกรรมการผู้จัดการ

5. พิจารณาให้ความเห็นชอบนโยบายการบริหารทรัพยากรบุคคลและแผนพัฒนาผู้บริหาร
รวมถึงการกำหนดค่าตอบแทน และจัดให้มีการประเมินผลการปฏิบัติงานของกรรมการผู้จัดการ

 6. ดูแลกำกับให้มีระบบการควบคุมภายในที่มีประสิทธิผล และการบริหารความเสี่ยงที่เหมาะสม

7. ดูแลให้มีการกำกับตรวจสอบ ทั้งจากผู้ตรวจสอบภายใน และผู้สอบบัญชีภายนอก
ให้ทำหน้าที่อย่างมีประสิทธิผล

8. อนุมัติงบการเงินประจำงวดและประจำปี
และดูแลให้งบการเงินเป็นไปตามหลักการบัญชีที่รับรองทั่วไป

9. ดูแลให้มีการสื่อสารในเรื่องต่าง ๆ กับผู้ร่วมมีส่วนได้ส่วนเสียของธนาคารและสาธารณชน

 การแต่งตั้งและถอดถอนกรรมการธนาคาร

1. กรรมการของธนาคารให้ที่ประชุมผู้ถือหุ้นเป็นผู้เลือก
โดยมีจำนวนไม่น้อยกว่าเจ็ดคนและไม่เกินสิบหกคน
ซึ่งกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักรและจะเป็นผู้ถือหุ้นของธนาคารหรือไม่ก็ได้
ในการลงคะแนนเสียงเลือกตั้งกรรมการให้ที่ประชุมผู้ถือหุ้นเลือกตั้งตามหลักเกณฑ์ ดังต่อไปนี้

(1) การเลือกตั้งกรรมการจะกำหนดให้เลือกเป็นรายบุคคลหรือเลือกเป็นชุดก็ได้

(2) ผู้ถือหุ้นแต่ละคนมีคะแนนเสียงเท่ากับจำนวนหุ้นที่ถือ โดยถือว่าหุ้นหนึ่งมีหนึ่งเสียง

(3) ผู้ถือหุ้นแต่ละคนจะต้องใช้คะแนนเสียงของตนที่มีอยู่ทั้งหมดออกเสียงเลือกตั้งกรรมการ

(4) บุคคลที่ได้รับคะแนนเสียงเห็นชอบสูงสุดตามลำดับลงมา
    แต่ไม่เกินจำนวนตำแหน่งที่เลือกตั้งคราวนั้น เป็นผู้ได้รับเลือกตั้งเป็นกรรมการ

(5) ในกรณีที่บุคคลซึ่งได้รับการเลือกตั้งมีคะแนนเสียงเท่ากันสำหรับลำดับสุดท้าย
    ให้ประธานของที่ประชุมลงคะแนนเสียงชี้ขาด

2. ในการประชุมสามัญประจำปีของธนาคารทุก ๆ คราว
ให้กรรมการลาออกจากตำแหน่งจำนวนหนึ่งในสามของจำนวนกรรมการ
ถ้าจำนวนกรรมการที่จะออกแบ่งเป็นสามส่วนไม่ได้
ให้ออกโดยจำนวนใกล้เคียงที่สุดกับส่วนหนึ่งในสาม

3. ให้กรรมการซึ่งอยู่ในตำแหน่งนานที่สุดนั้นออกจากตำแหน่งก่อน
และถ้าตกลงกันในเรื่องของการออกจากตำแหน่งไม่ได้ ให้ใช้วิธีจับสลาก
โดยกรรมการซึ่งพ้นจากตำแหน่งอาจได้รับเลือกตั้งใหม่ได้

4. กรรมการย่อมพ้นจากตำแหน่งเมื่อถึงแก่กรรม ยื่นใบลาออกจากตำแหน่งก่อนถึงกำหนด
ศาลมีคำสั่งให้ออกหรือที่ประชุมลงมติให้ถอดถอนจากตำแหน่ง
หรือขาดคุณสมบัติตามที่กำหนดไว้ในข้อบังคับ

5. หากตำแหน่งกรรมการว่างลง เพราะเหตุอื่นนอกจากถึงคราวออกตามวาระ
ให้คณะกรรมการที่เหลืออยู่เลือกบุคคลซึ่งมีคุณสมบัติและไม่มีลักษณะต้องห้ามตามที่กำหนดไว้
เข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่าสองเดือน
ด้วยคะแนนเสียงไม่น้อยกว่าสามในสี่ของจำนวนกรรมการที่เหลืออยู่
และบุคคลซึ่งเข้าเป็นกรรมการแทนนี้
จะอยู่ในตำแหน่งเพียงเท่าวาระที่ยังเหลืออยู่ของกรรมการซึ่งตนดำรงตำแหน่งแทน

 การมอบอำนาจโดยคณะกรรมการธนาคาร

ที่ประชุมคณะกรรมการธนาคาร ครั้งที่ 6/2543 เมื่อวันที่ 25 พฤษภาคม 2543
ได้พิจารณาอนุมัติการมอบอำนาจให้พนักงานธนาคารระดับรองกรรมการผู้จัดการ
เป็นผู้มีอำนาจกระทำการแทนหรือในนามธนาคาร โดยให้ผู้รับมอบอำนาจดังกล่าว จำนวน 2 ท่าน
สามารถมอบอำนาจช่วงให้พนักงานของหน่วยงานต่าง ๆ ภายในธนาคาร
เป็นผู้มีอำนาจกระทำการแทนหรือในนามธนาคารได้ภายในขอบเขตความรับผิดชอบของแต่ละบุคคล

 อำนาจดำเนินการของธนาคาร

นอกเหนือจากการมอบอำนาจให้พนักงานกระทำการแทน หรือในนามธนาคารดังกล่าวข้างต้นแล้ว
ธนาคารได้จัดทำหลักเกณฑ์และตารางการใช้อำนาจดำเนินการภายในธนาคาร
เพื่อกระจายอำนาจให้พนักงานที่ดำรงตำแหน่งต่าง ๆ สามารถปฏิบัติงาน
และตัดสินใจในงานภายในธนาคารได้อย่างมีประสิทธิภาพ มีความคล่องตัว โดยไม่เสียการควบคุม
ซึ่งได้แยกอำนาจดำเนินการภายในธนาคารไว้ 3 ประเภท คือ

1.  (1) อำนาจดำเนินการที่มีผู้ใช้หลายสังกัด

(2) อำนาจดำเนินการภายในฝ่าย

2.  (3) อำนาจดำเนินการของสาขา

 หลักการ

การกำหนดรูปแบบและเนื้อหาของการจัดทำอำนาจดำเนินการภายในธนาคาร มีสาระสำคัญดังนี้

1. เป็นการกระจายอำนาจของกรรมการผู้จัดการ ในการบริหารและดำเนินกิจการต่าง ๆ
ภายในธนาคารให้กับผู้บริหารในลำดับถัดไป ตามความเหมาะสม

2. กรรมการผู้จัดการ
ได้รับมอบหมายจากคณะกรรมการธนาคารให้เป็นผู้ลงนามในหลักเกณฑ์และตารางแสดงการใช้อำนาจดำเนินการภายในธนาคาร

3. อำนาจดำเนินการภายในธนาคารในที่นี้หมายรวมถึง

3.1 อำนาจดำเนินการที่กำหนดไว้เป็นจำนวนเงินโดยตรง
และต้องเป็นไปภายในวงเงินงบประมาณของธนาคารที่ผ่านการพิจารณาและได้รับอนุมัติแล้วเท่านั้น

3.2 อำนาจดำเนินการอื่นๆ ที่ไม่เกี่ยวข้องกับจำนวนเงินโดยตรง
ถือเป็นอำนาจที่ผู้บริหารในระดับตำแหน่งต่างๆ จำเป็นต้องมีเพื่อประโยชน์ในการบริหารงาน เช่น
อำนาจในการเพิ่ม/ลดอัตรากำลัง อำนาจในการให้ข้อมูลที่สำคัญ อำนาจในการว่าจ้างบริษัทภายนอก
เป็นต้น

4. เพื่อให้ครอบคลุมและมีความสมบูรณ์ครบถ้วน จึงจำแนกอำนาจดำเนินการภายในธนาคาร
ตามลักษณะงาน ดังนี้

4..1 อำนาจดำเนินการที่มีผู้ใช้หลายสังกัด
เป็นอำนาจดำเนินการที่ไม่ระบุเฉพาะฝ่ายงานใดฝ่ายงานหนึ่ง
แต่จะระบุตามลักษณะของงานแต่ละด้าน ซึ่งผู้ใช้อำนาจดังกล่าวจะอยู่ตามฝ่ายงาน/ หน่วยงานต่าง ๆ
ประกอบด้วย 9 เรื่อง คือ

4.1.1 อำนาจดำเนินการเกี่ยวกับทรัพยากรบุคคล

4.1.2 อำนาจดำเนินการเกี่ยวกับการให้เครดิต

4.1.3 อำนาจดำเนินการเกี่ยวกับหลักประกัน

4.1.4 อำนาจดำเนินการในการแก้ไขและปรับโครงสร้างหนี้และอำนาจดำเนินการเกี่ยวกับงานคดี

4.1.5 อำนาจดำเนินการเกี่ยวกับค่าใช้จ่าย

4.1.6 อำนาจดำเนินการเกี่ยวกับเรื่องอื่น ๆ

4.1.7
อำนาจดำเนินการในการกำหนดอัตราแลกเปลี่ยน/ลดค่าธรรมเนียม/ลดอัตราดอกเบี้ยของธุรกิจในประเทศและต่างประเทศ

8.  อำนาจดำเนินการเพื่อบริการลูกค้าด้านสินค้าขาเข้าและสินค้าขาออก

4.1.9 อำนาจคณะอนุกรรมการบริหารสินทรัพย์และหนี้สิน

4.2 อำนาจดำเนินการภายในฝ่าย
เป็นอำนาจดำเนินการที่กำหนดให้เฉพาะแต่ละฝ่ายงานเฉพาะเรื่องที่เกี่ยวข้องกับธุรกรรมที่ผู้บริหารสายงาน
ผู้บริหารฝ่ายงาน และพนักงานในระดับตำแหน่งต่าง ๆ ภายในฝ่ายนั้น ๆ
ได้รับมอบหมายให้ดูแลรับผิดชอบ

4.3 อำนาจดำเนินการของสาขา
เป็นอำนาจดำเนินการที่กำหนดให้เฉพาะสาขาสำนัก/สาขาของธนาคาร
เฉพาะเรื่องที่เกี่ยวข้องกับธุรกรรมที่ผู้จัดการภาค ผู้จัดการเขต ผู้จัดการสาขา
และพนักงานในระดับตำแหน่งต่าง ๆ ภายในสาขาสำนัก/สาขา ได้รับมอบหมายให้ดูแลรับผิดชอบ

5. หลักเกณฑ์การใช้อำนาจดำเนินการภายในธนาคาร ได้กำหนดไว้ตามลักษณะของงานและฝ่ายงาน
โดยจัดทำเป็นตารางแสดงการใช้อำนาจดำเนินการแนบท้ายหลักเกณฑ์การใช้อำนาจของแต่ละงานหรือฝ่ายงาน
โดยภาพรวมจะเห็นว่าธนาคารมีการควบคุมการใช้อำนาจในแต่ละตำแหน่งไว้อย่างชัดเจน
และได้กำหนดหลักเกณฑ์การใช้อำนาจดำเนินการต่าง ๆ แยกเฉพาะแต่ละประเภท
ไม่ว่าจะเป็นการอนุมัติให้ดำเนินการ การอนุมัติค่าใช้จ่าย และการอนุมัติวงเงินต่าง ๆ

ที่ปรึกษาคณะกรรมการธนาคาร 

ที่ปรึกษาคณะกรรมการธนาคาร ประกอบด้วย

1. นายไพโรจน์ ล่ำซำ

2. นายเฉลียว อยู่วิทยา

 หน้าที่และความรับผิดชอบของที่ปรึกษาคณะกรรมการธนาคาร

ให้คำปรึกษาและคำแนะนำแก่คณะกรรมการธนาคาร
ในเรื่องที่เกี่ยวข้องและอยู่ในอำนาจหน้าที่ของคณะกรรมการ อาทิ นโยบายของธนาคาร
เรื่องที่ต้องปฏิบัติตามกฎหมายและระเบียบที่วางไว้ รวมทั้งกิจการสำคัญอื่น ๆ
ที่หากทำไปแล้วจะเกิดการเปลี่ยนแปลง
หรือส่งผลกระทบอย่างเห็นได้ชัดต่อการดำเนินธุรกิจของธนาคาร

คณะกรรมการตรวจสอบ 

คณะกรรมการธนาคารได้อนุมัติจัดตั้งคณะกรรมการตรวจสอบ เมื่อวันที่ 25 มิถุนายน 2541
มีวาระการดำรงตำแหน่งคราวละ 3 ปี ปัจจุบันประกอบด้วยกรรมการ 4 ท่าน
ทุกท่านเป็นกรรมการที่เป็นอิสระ ดังรายชื่อต่อไปนี้

1. ม.ร.ว. สฤษดิคุณ กิติยากร ประธานกรรมการ กรรมการที่เป็นอิสระ

2. นายสมชาย บุลสุข กรรมการ กรรมการที่เป็นอิสระ

3. ศาสตราจารย์ ดร. สุชาดา กีระนันทน์ กรรมการ กรรมการที่เป็นอิสระ

4. Ms. Elizabeth Sam กรรมการ กรรมการที่เป็นอิสระ

5. นายวสันต์ จริยตันติเวทย์ เลขานุการ

กรรมการตรวจสอบมีการประชุมอย่างสม่ำเสมอ โดยในปี 2546 มีการประชุมรวม 9 ครั้ง
และมีการรายงานต่อคณะกรรมการธนาคาร

 หน้าที่และความรับผิดชอบของคณะกรรมการตรวจสอบ

1. สอบทานรายงานทางการเงินประจำไตรมาส งวดหกเดือน และประจำปี
ก่อนนำเสนอต่อคณะกรรมการ

2.
ทบทวนประสิทธิผลและความพอเพียงของกระบวนการบริหารความเสี่ยงและระบบการควบคุมภายใน

3. ทบทวนประสิทธิผลและความพอเพียงของการตรวจสอบภายใน
และประเมินผลการปฏิบัติงานของผู้ตรวจสอบภายใน

4.
ดูแลให้การดำเนินงานของธนาคารเป็นไปตามพระราชบัญญัติหลักทรัพย์และตลาดหลักทรัพย์และข้อกฎหมายที่เกี่ยวข้องกับธุรกิจการธนาคาร

5. ดูแลไม่ให้เกิดความขัดแย้งทางผลประโยชน์
และพิจารณาการเปิดเผยข้อมูลของธนาคารในกรณีที่เกิดรายการที่เกี่ยวโยงกัน
หรือรายการที่อาจมีความขัดแย้งทางผลประโยชน์ ให้มีความโปร่งใสและถูกต้อง

6. พิจารณาคัดเลือกและเสนอแต่งตั้งผู้สอบบัญชี และประเมินผลการปฏิบัติงานของผู้สอบบัญชี

คณะกรรมการกำกับดูแลกิจการ 

คณะกรรมการธนาคารได้อนุมัติจัดตั้งคณะกรรมการกำกับดูแลกิจการ เมื่อวันที่ 3 เมษายน 2545
มีวาระดำรงตำแหน่งคราวละ 3 ปี ประกอบด้วยกรรมการ 4 ท่าน
ซึ่งเป็นกรรมการที่ไม่ได้เป็นผู้บริหาร และกรรมการที่เป็นอิสระ ดังรายชื่อต่อไปนี้

1 พล.ต.อ. เภา สารสิน ประธานกรรมการ กรรมการที่ไม่ได้เป็นผู้บริหาร

2. นายศุกรีย์ แก้วเจริญ กรรมการ กรรมการที่ไม่ได้เป็นผู้บริหาร

3. ศาสตราจารย์ ดร. ยงยุทธ ยุทธวงศ์ กรรมการ กรรมการที่เป็นอิสระ

4. Mr. William Mark Evans กรรมการ กรรมการที่เป็นอิสระ

5. นางสุมนทิพย์ โอตระกูล เลขานุการ

ในปี 2546 คณะกรรมการกำกับดูแลกิจการได้ประชุมรวม 5 ครั้ง
และมีการรายงานต่อคณะกรรมการธนาคาร

 หน้าที่และความรับผิดชอบของคณะกรรมการกำกับดูแลกิจการ

1.
กำหนดหลักการและข้อพึงปฏิบัติที่สำคัญของกระบวนการกำกับดูแลกิจการที่มีประสิทธิผลเหมาะสมสำหรับธนาคาร

2. ส่งเสริมให้มีการจัดทำจรรยาบรรณในการดำเนินธุรกิจ
และจรรยาบรรณของผู้บริหารและพนักงานธนาคาร เพื่อให้ผู้เกี่ยวข้องใช้เป็นแนวทางปฏิบัติ

3. ดูแลให้หลักการกำกับดูแลกิจการที่ดีของธนาคารมีผลในทางปฏิบัติ

4. รายงานต่อคณะกรรมการธนาคารเกี่ยวกับการกำกับดูแลกิจการที่ดีของธนาคาร
พร้อมทั้งให้ความเห็นเกี่ยวกับแนวทางปฏิบัติ และเสนอแนะเพื่อแก้ไขปรับปรุงตามความเหมาะสม

5. เปิดเผยข้อมูลเกี่ยวกับการกำกับดูแลกิจการที่ดีของธนาคารต่อหน่วยงานราชการที่เกี่ยวข้อง
และในรายงานประจำปีของธนาคาร

คณะกรรมการทรัพยากรบุคคลและกำหนดอัตราค่าตอบแทน

คณะกรรมการธนาคารได้อนุมัติจัดตั้งคณะกรรมการทรัพยากรบุคคลและกำหนดอัตราค่าตอบแทน
เมื่อวันที่ 3 เมษายน 2545 มีวาระดำรงตำแหน่งคราวละ 3 ปี ประกอบด้วยกรรมการ 4 ท่าน
ซึ่งเป็นกรรมการที่ไม่ได้เป็นผู้บริหาร และกรรมการที่เป็นอิสระ ดังรายชื่อต่อไปนี้

1. Mr. Charles L. Coltman, III ประธานกรรมการ กรรมการที่เป็นอิสระ

2. ม.ร.ว.ยงสวาสดิ์ กฤดากร กรรมการ กรรมการที่ไม่ได้เป็นผู้บริหาร

3. นายฉายศักดิ์ แสง-ชูโต กรรมการ กรรมการที่เป็นอิสระ

4. ดร.ชวินท์ ธัมมนันท์กุล กรรมการ กรรมการที่เป็นอิสระ

5. นายวนารักษ์ เอกชัย เลขานุการ

ในปี 2546 คณะกรรมการทรัพยากรบุคคลและกำหนดอัตราค่าตอบแทนได้ประชุม รวม 3 ครั้ง
และมีการรายงานต่อคณะกรรมการธนาคาร

 หน้าที่และความรับผิดชอบของคณะกรรมการทรัพยากรบุคคลและกำหนดอัตราค่าตอบแทน

1. ทบทวนสัดส่วน จำนวน และประสบการณ์ของคณะกรรมการธนาคาร
รวมถึงให้ข้อเสนอแนะในการสรรหากรรมการแทนตำแหน่งที่ว่างลง
และเสนอขออนุมัติผลประโยชน์ตอบแทนที่เหมาะสมสำหรับกรรมการ ธนาคารต่อผู้ถือหุ้น

2. กำหนดระยะเวลาและเงื่อนไขต่าง ๆ ในสัญญาจ้างกรรมการผู้จัดการ
รวมทั้งประเมินผลงานและเสนอแนะผู้สืบแทนตำแหน่งกรรมการผู้จัดการ

3. ทบทวนและนำเสนอขออนุมัติต่อคณะกรรมการธนาคารในเรื่องที่เกี่ยวกับวิสัยทัศน์ นโยบาย
กลยุทธ์ด้านทรัพยากรบุคคล รวมทั้งการให้ผลประโยชน์ตอบแทน
ซึ่งต้องสอดคล้องกับกลยุทธ์ในการทำธุรกิจของธนาคาร

4. ดูแลให้มีแผนผู้สืบแทนตำแหน่งผู้บริหารระดับสูงในตำแหน่งที่เฉพาะเจาะจง
มีรายชื่อผู้ที่อยู่ในเกณฑ์ที่จะได้รับการพิจารณา และมีการทบทวนอยู่เสมอ

5.  ให้ข้อเสนอแนะในเรื่องการพิจารณาเงินเดือน หรือผลประโยชน์ต่าง ๆ ของผู้บริหารระดับสูง

คณะกรรมการบริหารความเสี่ยงองค์การ

คณะกรรมการธนาคารได้อนุมัติให้เปลี่ยนสถานะของคณะอนุกรรมการบริหารความเสี่ยงองค์การ
เป็นคณะกรรมการบริหารความเสี่ยงองค์การ เมื่อวันที่ 3 เมษายน 2546
มีวาระดำรงตำแหน่งคราวละ 2 ปี ปัจจุบันประกอบด้วยสมาชิก 12
ท่านซึ่งเป็นกรรมการที่เป็นผู้บริหาร 2 ท่าน และผู้บริหารธนาคาร 10 ท่าน ดังรายชื่อต่อไปนี้

1. นายบัณฑูร ล่ำซำ ประธานกรรมการ กรรมการที่เป็นผู้บริหาร

2. นางสุจิตพรรณ ล่ำซำ สมาชิก กรรมการที่เป็นผู้บริหาร

3. ดร.เพียงใจ พุกกะคุปต์ สมาชิก ผู้บริหาร

4. นายบุญทักษ์ หวังเจริญ สมาชิก ผู้บริหาร

5. Mr. David L. Hendrix สมาชิก ผู้บริหาร

6. Mr. Richard A. Clarke สมาชิก ผู้บริหาร

7. นายธีรนันท์ ศรีหงส์ สมาชิก ผู้บริหาร

8. นางพัชรินทร์ วงศ์ศิริเดช สมาชิก ผู้บริหาร

9. นายศาศวัต วีระปรีย สมาชิก ผู้บริหาร

10. นายสุรศักดิ์ ดุษฏีเมธา สมาชิก ผู้บริหาร

11. นายพัฒนพงศ์ ตัณฑ์สมบุญ สมาชิก ผู้บริหาร

12. นายประสพสุข ดำรงชิตานนท์ สมาชิกและเลขานุการ ผู้บริหาร

หน้าที่และความรับผิดชอบของคณะกรรมการบริหารความเสี่ยงองค์การ

1. กำหนดนโยบายการบริหารความเสี่ยงทุกประเภทของธนาคาร
เสนอต่อคณะกรรมการธนาคารพิจารณา

2. กำหนดกลยุทธ์โครงสร้างองค์การและทรัพยากรที่ใช้ในการบริหารความเสี่ยงของธนาคาร

3. กำหนดวงเงินสูงสุดตามความเสี่ยงที่กำหนดในมิติต่าง ๆ ที่มีความสำคัญ
เสนอต่อคณะกรรมการธนาคารพิจารณา

4. กำกับดูแล ทบทวน และให้ข้อเสนอแนะต่อคณะกรรมการธนาคาร
เกี่ยวกับนโยบายการบริหารความเสี่ยง วิธีปฎิบัติที่เป็นมาตรฐาน
กลยุทธ์และการวัดความเสี่ยงโดยรวม
เพื่อให้มั่นใจว่ากลยุทธ์การบริหารความเสี่ยงได้นำไปปฏิบัติอย่างเหมาะสม

5. รายงานคณะกรรมการธนาคารและคณะกรรมการตรวจสอบ
ถึงสถานะความเสี่ยงและการเปลี่ยนแปลงต่าง ๆ ที่มีต่อระดับการยอมรับความเสี่ยง
รวมทั้งปัจจัยที่อาจส่งผลกระทบอย่างมีนัยสำคัญต่อฐานะความเสี่ยงของธนาคาร

คณะกรรมการที่ปรึกษาคณะจัดการ 

 ที่ประชุมคณะกรรมการธนาคาร และที่ประชุมสามัญผู้ถือหุ้น ครั้งที่ 88 เมื่อวันที่ 4 เมษายน 2543 ได้อนุมัติให้จัดตั้งคณะกรรมการที่ปรึกษาคณะจัดการ ประกอบด้วยกรรมการ 5 ท่านซึ่งเป็นกรรมการบริหาร และกรรมการที่ไม่ได้เป็นผู้บริหาร ดังรายชื่อต่อไปนี้

1. นายบรรยงค์ ล่ำซำ ประธาน กรรมการบริหาร

2. พล.ต.อ.เภา สารสิน กรรมการ กรรมการที่ไม่ได้เป็นผู้บริหาร

3. ม.ร.ว. ยงสวาสดิ์ กฤดากร กรรมการ กรรมการที่ไม่ได้เป็นผู้บริหาร

4. นายศุกรีย์ แก้วเจริญ กรรมการ กรรมการที่ไม่ได้เป็นผู้บริหาร

5. ดร.อภิชัย จันทรเสน กรรมการและที่ปรึกษากฎหมาย กรรมการที่ไม่ได้เป็นผู้บริหาร

6. นายสมเกียรติ ศิริชาติไชย เลขานุการ

 หน้าที่และความรับผิดชอบของคณะกรรมการที่ปรึกษาคณะจัดการ

1. รับทราบและให้คำปรึกษาแนะนำแก่คณะจัดการในเรื่องที่เกี่ยวกับนโยบายของธนาคาร
เรื่องที่หากทำไปแล้วจะเกิดการเปลี่ยนแปลงอย่างสำคัญแก่กิจการธนาคาร
เรื่องที่ต้องปฏิบัติตามกฎหมาย และเรื่องที่จะต้องปฏิบัติตามระเบียบที่ธนาคารวางไว้

2. ดูแลให้ธนาคารมีการจัดการและดำเนินกิจการต่าง ๆ อย่างมีประสิทธิภาพ

คณะจัดการ

ที่ประชุมคณะกรรมการธนาคาร และที่ประชุมสามัญผู้ถือหุ้น ครั้งที่ 88 เมื่อวันที่ 4 เมษายน 2543
ได้อนุมัติจัดตั้งคณะจัดการ ประกอบไปด้วยสมาชิก 8 ท่าน ดังรายชื่อต่อไปนี้

1. นายบัณฑูร ล่ำซำ ประธาน

2. นางธิดา สมะลาภา สมาชิก

3. นายอภิชัย บุณยเกียรติ สมาชิก

4. ดร.เพียงใจ พุกกะคุปต์ สมาชิก

5. นายบุญทักษ์ หวังเจริญ สมาชิก

6. Mr. David L. Hendrix สมาชิก

7. Mr. Richard A. Clarke สมาชิก

8. นายวนารักษ์ เอกชัย สมาชิก

9. นายสมเกียรติ ศิริชาติไชย เลขานุการ

ในปี 2546 คณะจัดการได้ประชุมรวมทั้งสิ้น 43 ครั้ง และรายงานต่อคณะกรรมการธนาคาร

 หน้าที่และความรับผิดชอบของคณะจัดการ

1.
พิจารณากลั่นกรองและนำเสนอขออนุมัติจากคณะกรรมการธนาคารในเรื่องที่เกี่ยวกับนโยบายของธนาคาร
เรื่องที่หากทำไปแล้วจะเกิดการเปลี่ยนแปลงอย่างสำคัญแก่กิจการธนาคาร
เรื่องที่ต้องปฏิบัติตามกฎหมายและระเบียบที่ธนาคารวางไว้
รวมถึงเรื่องที่คณะจัดการเห็นสมควรเสนอขออนุมัติเป็นรายเรื่อง
หรือตามหลักเกณฑ์ที่คณะกรรมการธนาคารได้วางไว้ เช่น เรื่องการอนุมัติสินเชื่อ เป็นต้น

2. จัดการและดำเนินกิจการของธนาคารตามนโยบายที่คณะกรรมการธนาคารกำหนด

3. รายงานถึงกิจการที่คณะจัดการได้กระทำไปแล้วต่อคณะกรรมการธนาคาร

คณะอนุกรรมการธนาคาร

คณะอนุกรรมการธนาคาร มีหน้าที่ในการพิจารณาและจัดการในเรื่องต่าง ๆ
ภายในธนาคารให้เป็นไปด้วยความถูกต้อง เหมาะสม มีประสิทธิภาพและประสิทธิผลสูงสุดต่อธนาคาร
ประกอบไปด้วย 9 คณะ ดังนี้

1. คณะอนุกรรมการเทคโนโลยีสารสนเทศ

2. คณะอนุกรรมการบริหารสินทรัพย์และหนี้สิน

3. คณะอนุกรรมการพิจารณาเครดิตวิภัชธุรกิจ

4. คณะอนุกรรมการแก้ไขและปรับปรุงโครงสร้างหนี้บรรษัทธุรกิจ

5. คณะอนุกรรมการแก้ไขและปรับปรุงโครงสร้างหนี้วิภัชธุรกิจ

6. คณะอนุกรรมการพิจารณาจำหน่ายทรัพย์สินรอการขาย

7. คณะอนุกรรมการโครงสร้างพื้นฐานข้อมูล

8. คณะอนุกรรมการพิจารณากำหนดราคาผลิตภัณฑ์

9. คณะอนุกรรมการนโยบายเครดิต

-   ผู้บริหาร

ณ วันที่ 31 ธันวาคม 2546 ธนาคารมีผู้บริหารซึ่งมิใช่กรรมการธนาคาร ดังนี้

1. นายสิริวุทธิ์ เสียมภักดี รองกรรมการผู้จัดการ

2. นางธิดา สมะลาภา รองกรรมการผู้จัดการและเลขานุการคณะกรรมการ

3. นายอภิชัย บุณยเกียรติ รองกรรมการผู้จัดการ

4. ดร.เพียงใจ พุกกะคุปต์ รองกรรมการผู้จัดการ

5. นายบุญทักษ์ หวังเจริญ รองกรรมการผู้จัดการ

6. Mr. Richard A. Clarke รองกรรมการผู้จัดการ

7. Mr. David L. Hendrix รองกรรมการผู้จัดการ

8. นายวนารักษ์ เอกชัย รองกรรมการผู้จัดการ

9 นางฉวีวรรณ วโรภาษ ผู้ช่วยกรรมการผู้จัดการ (สายการเงินและควบคุม)

10. นายศาศวัต วีระปรีย ผู้ช่วยกรรมการผู้จัดการ (สายการเงินและควบคุม)

11. นายสม พิศาลโสภณ ผู้บริหารฝ่ายวางแผนการเงิน

12. นางปราณี ตีรเศรษฐ ผู้บริหารฝ่ายจัดการบัญชี

หมายเหตุ

รายละเอียดเกี่ยวกับวุฒิการศึกษาสูงสุด ประสบการณ์การทำงานของผู้บริหารได้แสดงในเอกสารแนบ
1

 การสรรหากรรมการและผู้บริหาร

1. การสรรหากรรมการ

ธนาคารได้แต่งตั้งคณะกรรมการทรัพยากรบุคคลและกำหนดอัตราค่าตอบแทน
เป็นผู้พิจารณาคัดเลือกและกลั่นกรองบุคคลที่มีคุณสมบัติเหมาะสม เสนอแนะต่อคณะกรรมการธนาคาร
เพื่อนำชื่อเสนอต่อที่ประชุมสามัญผู้ถือหุ้นเลือกตั้งให้ดำรงตำแหน่งกรรมการธนาคาร

2. การสรรหาผู้บริหาร

คณะจัดการทำหน้าที่พิจารณาคัดเลือกและกลั่นกรองบุคคลที่มีคุณสมบัติเหมาะสมที่จะได้รับการแต่งตั้งให้ดำรงตำแหน่งผู้บริหารในระดับผู้ช่วยกรรมการผู้จัดการขึ้นไป
เพื่อขออนุมัติต่อคณะกรรมการธนาคาร
สำหรับการแต่งตั้งผู้บริหารในระดับที่ต่ำกว่าผู้ช่วยกรรมการผู้จัดการ
ผู้บริหารสายงานจะพิจารณาคัดเลือกและอนุมัติโดยคณะจัดการหรือกรรมการผู้จัดการ

 ค่าตอบแทนของกรรมการและผู้บริการ

-   ค่าตอบแทนที่เป็นตัวเงิน

ค่าตอบแทนกรรมการ : ธนาคารได้กำหนดนโยบายค่าตอบแทนกรรมการไว้อย่างชัดเจนและโปร่งใส
มีคณะกรรมการทรัพยากรบุคคลและกำหนดอัตราค่าตอบแทนทำหน้าที่ทบทวน
โดยพิจารณาถึงความเหมาะสมและสอดคล้องกับภาระและความรับผิดชอบของกรรมการ
สถานะทางการเงินของธนาคาร และอยู่ในระดับเดียวกับค่าตอบแทนของธนาคารพาณิชย์อื่นในระบบ
โดยกรรมการที่ได้รับมอบหมายให้เป็นกรรมการในคณะกรรมการชุดอื่น ๆ
ได้รับค่าตอบแทนเพิ่มตามปริมาณงานที่เพิ่มขึ้น ทั้งนี้
ธนาคารได้ขออนุมัติค่าตอบแทนกรรมการจากที่ประชุมผู้ถือหุ้นแล้ว

กรรมการ 16 ท่าน ได้รับเบี้ยประชุมกรรมการ กรรมการที่ปรึกษาคณะจัดการ กรรมการตรวจสอบ
กรรมการกำกับดูแลกิจการ กรรมการทรัพยากรบุคคลและกำหนดอัตราค่าตอบแทน
รวมถึงค่าตอบแทนที่ปรึกษากฎหมายจากธนาคาร ในรอบปี 2546 เป็นจำนวนเงินรวม 35,196,000
บาท ภาษีเบี้ยประชุมและภาษีค่าตอบแทนที่ปรึกษากฎหมาย เป็นจำนวนเงินรวม 12,349,934.89
บาท

ค่าตอบแทนผู้บริหาร :
ค่าตอบแทนผู้บริหารเป็นไปตามนโยบายและหลักเกณฑ์ที่คณะกรรมการธนาคารกำหนด
ซึ่งเชื่อมโยงกับผลการดำเนินงานของธนาคารและผลการดำเนินงานของผู้บริหารแต่ละท่าน
โดยคณะกรรมการทรัพยากรบุคคลและกำหนดอัตราค่าตอบแทนเป็นผู้พิจารณาและนำเสนอจำนวนค่าตอบแทนที่เหมาะสมต่อคณะกรรมการธนาคารเพื่อพิจารณาและอนุมัติ

เจ้าหน้าที่บริหาร 9 ท่าน ได้รับผลประโยชน์ตอบแทน รวมเงินเดือน ค่าครองชีพ
บำเหน็จพิเศษและโบนัสจากธนาคาร ในรอบปี 2546 เป็นจำนวนเงินรวมทั้งสิ้น 118,277,279.08
บาท

-   ค่าตอบแทนอื่น

ที่ประชุมวิสามัญผู้ถือหุ้น ครั้งที่ 1/2542
ของธนาคารได้มีมติอนุมัติให้ธนาคารออกและเสนอขายใบสำคัญแสดงสิทธิที่จะซื้อหุ้นสามัญของธนาคาร
จำนวน 50,000,000 หน่วย ให้แก่พนักงานของธนาคารยกเว้นพนักงานที่เป็นกรรมการ
ภายในระยะเวลาโครงการ 3 ปี
โดยคณะผู้รับมอบอำนาจจากผู้ถือหุ้นหรือบุคคลที่ได้รับมอบหมายจากคณะผู้รับมอบอำนาจจากผู้ถือหุ้นจะเป็นผู้พิจารณาจัดสรรให้กับพนักงาน
โดยพิจารณาตามความสามารถและศักยภาพของพนักงานแต่ละราย
และพิจารณาจัดสรรจำนวนใบสำคัญแสดงสิทธิในแต่ละโครงการ

ใบสำคัญแสดงสิทธิดังกล่าวเป็นชนิดระบุชื่อผู้ถือและห้ามเปลี่ยนมือ มีราคาเสนอขายหน่วยละ 0 บาท
(ศูนย์บาท) ใบสำคัญแสดงสิทธิ 1 หน่วยมีสิทธิซื้อหุ้นสามัญได้ 1 หุ้น ในราคา 30 บาท
มูลค่าที่ตราไว้หุ้นละ 10 บาท ธนาคารได้ขออนุมัติเสนอขายใบสำคัญแสดงสิทธิในโครงการที่ 1
จำนวน 18,500,000 หน่วย โดยจัดสรรให้แก่พนักงานในเดือนสิงหาคม 2543 จำนวน
15,612,600 หน่วย ซึ่งสามารถใช้สิทธิได้ครั้งแรกในวันที่ 28 ธันวาคม 2544
และครั้งสุดท้ายในวันที่ 30 ธันวาคม 2548
และธนาคารได้ขออนุมัติเสนอขายใบสำคัญแสดงสิทธิในโครงการที่ 2 จำนวน 5,000,000 หน่วย
โดยจัดสรรให้แก่พนักงานในเดือนธันวาคม 2544 จำนวน 3,962,500 หน่วย
ซึ่งสามารถใช้สิทธิได้ครั้งแรกในวันที่ 30 ธันวาคม 2545 และครั้งสุดท้ายในวันที่ 29 ธันวาคม
2549 ซึ่ง ณ วันที่ 31 ธันวาคม 2545
ใบสำคัญแสดงสิทธิที่จะซื้อหุ้นสามัญทั้งสองโครงการยังไม่มีการใช้สิทธิ

ธนาคารได้ขออนุมัติเสนอขายใบสำคัญแสดงสิทธิในโครงการที่ 3 ซึ่งเป็นครั้งสุดท้ายของโครงการ
จำนวน 26,500,000 หน่วย โดยจัดสรรให้แก่พนักงานในเดือนธันวาคม 2545 จำนวน
26,490,560 หน่วย ซึ่งสามารถใช้สิทธิได้ครั้งแรกในวันที่ 30 ธันวาคม 2546
และครั้งสุดท้ายในวันที่ 30 ธันวาคม 2550 โดยการเสนอขายใบสำคัญแสดงสิทธิในโครงการที่ 3 นี้
ได้มีการเปลี่ยนแปลงข้อกำหนดและเงื่อนไขของโครงการตามมติที่ประชุมผู้ถือหุ้น ครั้งที่ 90
เมื่อวันพุธที่ 3 เมษายน 2545 ที่ผ่านมา 2 ประการ คือ

1.  ปรับราคาการใช้สิทธิจากเดิมหุ้นละ 30 บาท เป็นราคาตลาดเฉลี่ยถ่วงน้ำหนัก 5
    วันทำการก่อนวันเสนอขาย ซึ่งเท่ากับ 27.82 บาท ต่อหุ้น

2.  ปรับกำหนดการใช้สิทธิจากเดิมปีละ 2 ครั้ง เป็นปีละ 4 ครั้ง
    ในระหว่างอายุของใบสำคัญแสดงสิทธิ ณ วันทำการสุดท้ายของเดือนมีนาคม มิถุนายน กันยายน
    และธันวาคม

โดยผู้บริหารของธนาคารได้รับการจัดสรรใบสำคัญแสดงสิทธิฯคิดเป็นร้อยละ 7.68, ร้อยละ 11.68
และร้อยละ 11.28 ของจำนวนใบสำคัญแสดงสิทธิที่จัดสรรในโครงการที่ 1 โครงการที่ 2
และโครงการที่ 3 ตามลำดับ

ณ วันที่ 31 ธันวาคม 2546 มีผู้ถือใบสำคัญแสดงสิทธิใช้สิทธิซื้อหุ้นสามัญในโครงการที่ 1 จำนวน
5,045,940 หน่วย โครงการที่ 2 จำนวน 739,720 หน่วย และโครงการที่ 3 จำนวน
2,670,872 หน่วย รวมทั้งสิ้น 8,456,532 หน่วย

ธนาคารได้จัดตั้งเงินกองทุนสำรองเลี้ยงชีพพนักงานตามพระราชบัญญัติกองทุนสำรองเลี้ยงชีพ พ.ศ.
2530 และเข้าเป็นกองทุนจดทะเบียนโดยได้รับอนุมัติจากกระทรวงการคลัง เมื่อวันที่ 16 สิงหาคม
2537 ตามระเบียบของกองทุนฯ พนักงานประจำมีสิทธิสมัครเข้าเป็นสมาชิกของกองทุนฯ
โดยสมาชิกสามารถเลือกอัตราการนำส่งเงินสะสมกองทุนสำรองเลี้ยงชีพพนักงานฯ ได้ 2 แบบคือ

แบบที่ 1 เลือกนำส่งเงินสมทบในอัตราตั้งแต่ร้อยละ 3 – 4.5 ของอัตราเงินเดือน
ตามช่วงอายุงานดังนี้

- อายุงาน 0 – 10 ปี อัตราเงินสะสม ร้อยละ 3.0

- อายุงานมากกว่า 10 ปี – 15 ปี อัตราเงินสะสม ร้อยละ 3.5

- อายุงานมากกว่า 15 ปี – 20 ปี อัตราเงินสะสม ร้อยละ 4.0

- อายุงานมากกว่า 20 ปีขึ้นไป อัตราเงินสะสม ร้อยละ 4.5

แบบที่ 2 เลือกนำส่งเงินสมทบร้อยละ 3 อัตราเดียว

และธนาคารจะจ่ายสบทบในอัตราร้อยละ 3-4.5 ตามอายุงานของพนักงาน
ซึ่งพนักงานจะได้ผลประโยชน์ดังกล่าวเมื่อพ้นสภาพจากการเป็นพนักงาน
ยกเว้นกรณีเลิกจ้างโดยไม่จ่ายค่าชดเชย

 การกำกับดูแลกิจการ

ธนาคารตระหนักถึงความสำคัญของการกำกับดูแลกิจการที่ดี
เพื่อความโปร่งใสในการดำเนินงานของธนาคารทุกระดับชั้น ทั้งในส่วนของพนักงานปฏิบัติงาน
เจ้าหน้าที่บริหาร ตลอดจนกรรมการธนาคาร เพื่อเป็นพื้นฐานสำคัญในการปรับปรุงประสิทธิภาพ
และเพิ่มประสิทธิผลในการประกอบกิจการธนาคาร สร้างความเชื่อมั่น
ทำให้ธนาคารดำเนินธุรกิจแข่งขันได้อย่างโปร่งใสและเป็นธรรม
ส่งเสริมผลการดำเนินงานของธนาคารที่ยั่งยืน
เป็นหัวใจในการบรรลุเป้าหมายสำคัญที่จะเพิ่มมูลค่าสูงสุดให้แก่ผู้ถือหุ้น ลูกค้า นักลงทุน
และสาธารณชนทั่วไป ธนาคารให้ความสำคัญในการมีมาตรฐานที่เป็นสากล
และสอดคล้องกับนโยบายของทางการ จึงได้กำหนดมาตรฐานเกี่ยวกับการกำกับดูแลกิจการที่ดี
ซึ่งครอบคลุมครบถ้วนตามหลักเกณฑ์กำกับดูแลกิจการที่ดี 15 ข้อ
ภายใต้ระเบียบปฏิบัติของตลาดหลักทรัพย์แห่งประเทศไทย ดังนี้

1. นโยบายเกี่ยวกับการกำกับดูแลกิจการ

คณะกรรมการธนาคารให้ความสำคัญในการกำกับดูแลกิจการที่ดี ได้ดำเนินการปรับปรุง
และพัฒนางานด้านการกำกับดูแลกิจการที่ดี และงานบริหารจัดการอย่างต่อเนื่องมาโดยตลอด
เพิ่มประสิทธิภาพ ประสิทธิผล สอดคล้องกับมาตรฐานสากล
และมุ่งเน้นการให้ความสำคัญต่อระบบการควบคุมภายในและการตรวจสอบภายใน
รวมถึงการบริหารความเสี่ยง เพื่อป้องกันความเสียหายที่จะเกิดขึ้นกับธนาคารโดยรวม
จึงได้จัดตั้งคณะกรรมการย่อยขึ้น 4 คณะ ได้แก่ คณะกรรมการตรวจสอบ
คณะกรรมการกำกับดูแลกิจการ คณะกรรมการทรัพยากรบุคคลและกำหนดอัตราค่าตอบแทน
และคณะกรรมการบริหารความเสี่ยงองค์การ เพื่อช่วยกำกับดูแลการดำเนินกิจการในด้านต่างๆ
และส่งเสริมให้เกิดวัฒนธรรมของการกำกับดูแลกิจการที่ดีให้เกิดขึ้นกับธนาคาร
คณะกรรมการย่อยทุกคณะ
ประกอบด้วยกรรมการที่มีคุณสมบัติและหน้าที่รับผิดชอบตามข้อกำหนดของตลาดหลักทรัพย์แห่งประเทศไทย
ซึ่งได้มีการกำหนดบทบาทและภาระหน้าที่ความรับผิดชอบเป็นลายลักษณ์อักษรไว้อย่างชัดเจน

นอกจากนี้ ธนาคารยังได้จัดตั้งคณะอนุกรรมการขึ้นอีก รวม 9 คณะ
เพื่อช่วยคณะกรรมการธนาคารกำกับดูแลการปฏิบัติงานด้านต่าง ๆ
ให้บรรลุตามนโยบายและเป้าหมายที่กำหนด รวมทั้งกำหนดวินัย
และจรรยาบรรณให้พนักงานทุกคนถือปฏิบัติด้วย

2. ผู้ถือหุ้น : สิทธิและความเท่าเทียม

ธนาคารได้กำหนดให้มีการประชุมสามัญผู้ถือหุ้นปีละครั้งภายในไม่เกิน 4 เดือน
นับแต่วันสิ้นสุดของรอบปีบัญชีของธนาคาร โดยในปี 2546
ธนาคารได้จัดให้มีการประชุมสามัญผู้ถือหุ้นครั้งที่ 91 ในวันที่ 3 เมษายน 2546
และได้ทำการจัดส่งหนังสือเชิญประชุม
โดยมีรายละเอียดวาระการประชุมพร้อมทั้งเอกสารประกอบการประชุมแก่ผู้ถือหุ้นล่วงหน้าไม่น้อยกว่า
14 วันก่อนวันประชุมผู้ถือหุ้น นอกจากนี้ ธนาคารได้ประกาศลงในหนังสือพิมพ์รายวันภาษาไทย
เรื่องคำบอกกล่าวเรียกประชุมสามัญผู้ถือหุ้น ติดต่อกันไม่น้อยกว่า 3 วันและก่อนวันประชุมไม่น้อยกว่า
3 วัน โดยในปี 2546 ได้ลงประกาศในช่วงกลางเดือนมีนาคม

การพิจารณาจัดเรื่องเข้าเป็นวาระการประชุมสามัญผู้ถือหุ้นนั้น
จะเริ่มดำเนินการตั้งแต่ปลายเดือนมกราคมของปี
โดยเสนอต่อกรรมการผู้จัดการและประธานกรรมการ
เพื่อพิจารณาก่อนนำเสนอที่ประชุมคณะกรรมการธนาคาร
เพื่อขอความเห็นชอบในวาระและเอกสารประกอบการประชุม รวมถึงหนังสือเชิญประชุมด้วย ทั้งนี้
เอกสารประกอบการประชุมที่จะนำส่งให้กับผู้ถือหุ้นพร้อมกับหนังสือเชิญประชุม
จะมีข้อมูลครบถ้วนเพียงพอให้ผู้ถือหุ้นใช้ประกอบการตัดสินใจลงคะแนนในวาระต่าง ๆ นอกจากนี้
ธนาคารจะแนบหนังสือมอบฉันทะไปพร้อมกับหนังสือเชิญประชุมด้วย
เพื่อให้ผู้ถือหุ้นที่ประสงค์จะมอบฉันทะให้ผู้อื่นมาประชุมแทน
ได้เลือกที่จะมอบฉันทะให้บุคคลใดบุคคลหนึ่ง หรือ ประธานกรรมการ หรือกรรมการผู้จัดการ
หรือกรรมการที่เป็นอิสระคนใดคนหนึ่ง เข้าประชุมแทน

เรื่องที่จะจัดเข้าเป็นวาระการประชุมสามัญผู้ถือหุ้นนั้น จะมีแบ่งออกเป็น 2 ประเภทหลัก คือ

1. เรื่องกิจการที่ที่ประชุมสามัญผู้ถือหุ้นจะพึงกระทำ

1.1 การรายงานกิจการของธนาคารในรอบปีที่ผ่านมา

1.2 การอนุมัติบัญชีงบดุล และบัญชีกำไรขาดทุน

1.3 การปรึกษาหารือเรื่องเงินปันผลและทุนสำรอง

1.4 การเลือกตั้งกรรมการแทนผู้ที่ต้องออกตามวาระ

1.5 การพิจารณาแต่งตั้งและกำหนดสินจ้างผู้สอบบัญชี

1.6 การปรึกษากิจการอื่น ๆ หากประธานของที่ประชุมเห็นสมควร

2. เรื่องที่ต้องนำเสนอต่อที่ประชุมสามัญผู้ถือหุ้น ตามเงื่อนไขของพระราชบัญญัติบริษัทมหาชนจำกัด
คณะกรรมการกำกับหลักทรัพย์และตลาดหลักทรัพย์ หรือธนาคารแห่งประเทศไทย อาทิ

2.1 การออกหุ้นเพิ่มทุน

2.2 การออกหุ้นกู้

2.3 การแก้ไขเพิ่มเติมข้อบังคับของธนาคาร

นอกเหนือจากการประชุมสามัญผู้ถือหุ้นประจำปีแล้ว
หากมีความจำเป็นต้องเสนอวาระพิเศษเป็นกรณีเร่งด่วน
ซึ่งกระทบหรือเกี่ยวข้องกับผลประโยชน์ของผู้ถือหุ้น
หรือเกี่ยวข้องกับเงื่อนไขหรือกฎระเบียบของทางการ ที่ต้องเสนอขออนุมัติจากผู้ถือหุ้น
ธนาคารจะเรียกประชุมวิสามัญผู้ถือหุ้นเป็นกรณีไป

3. สิทธิของผู้มีส่วนได้เสียกลุ่มต่าง ๆ

ธนาคารได้ให้ความสำคัญต่อสิทธิของผู้มีส่วนได้เสียกับธนาคารทุกกลุ่ม ทั้งภายในและภายนอกธนาคาร
ตั้งแต่ลูกค้า ผู้ถือหุ้น พนักงาน รวมถึงความรับผิดชอบต่อสังคมของธนาคารเอง
โดยมีการกำหนดแนวทางการปฏิบัติไว้เป็นลายลักษณ์อักษรในจรรยาบรรณการดำเนินธุรกิจของธนาคาร
ซึ่งมีการเผยแพร่ ข้อมูลดังกล่าวผ่านทางเว็บไซต์ของธนาคาร
ธนาคารต้องการให้กรรมการธนาคารและพนักงานทุกระดับถือปฏิบัติอย่างเคร่งครัดในการปฏิบัติงาน
นอกจากนี้ ธนาคารได้จัดทำจริยธรรมในการดำเนินธุรกิจของธนาคาร
รวมถึงคู่มือจรรยาบรรณพนักงานจัดส่งให้แก่เจ้าหน้าที่ของพนักงานธนาคารทุกคนให้ได้รับทราบและถือปฏิบัติตามจรรยาบรรณที่ธนาคารประกาศ
และมีการสื่อสารทำความเข้าใจกับพนักงานทุกระดับผ่านวารสารกิจการสัมพันธ์และกสิกรทีวีซึ่งเป็นสื่อภายในของธนาคาร
เพื่อให้เกิดผลในทางปฏิบัติและติดตาม ดูแลการปฏิบัติตามหลักเกณฑ์การกำกับดูแลกิจการที่ดี
ธนาคารได้กำหนดให้ฝ่ายกำกับการปฏิบัติงานเป็นฝ่ายงานที่มีหน้าที่ติดตามผลและรายงานผลให้คณะกรรมการกำกับดูแลกิจการทราบ
รวมถึงกำหนดให้ฝ่ายงานทุกฝ่ายงานเจ้าของผลิตภัณฑ์ทุกประเภท
จะต้องปฏิบัติตามหลักเกณฑ์ดังกล่าวอย่างเคร่งครัด

4. การประชุมผู้ถือหุ้น

ในการประชุมสามัญผู้ถือหุ้นในปี 2546 มีกรรมการเข้าร่วมประชุมทั้งสิ้น 13 ท่าน
ซึ่งรวมถึงประธานกรรมการตรวจสอบ ประธานกรรมการกำกับดูแลกิจการ
และประธานกรรมการทรัพยากรบุคคลและกำหนดอัตราค่าตอบแทน
โดยประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของธนาคาร
สอบถามและแสดงความคิดเห็นและข้อเสนอแนะต่าง ๆ
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุมแล้ว

5. ภาวะผู้นำและวิสัยทัศน์

คณะกรรมการธนาคาร ประกอบด้วย ผู้ทรงคุณวุฒิที่มีความรู้ความสามารถสูง มีทักษะ
และประสบการณ์ด้านธุรกิจอย่างกว้างขวาง ทำหน้าที่กำหนดนโยบาย วิสัยทัศน์ กลยุทธ์ เป้าหมาย
ภารกิจ และทิศทางการดำเนินงาน
ติดตามดูแลให้ฝ่ายจัดการบริหารงานให้เป็นไปตามนโยบายที่กำหนดไว้อย่างมีประสิทธิภาพ
และประสิทธิผล รวมทั้งบริหารความเสี่ยงของธนาคารให้อยู่ในระดับที่เหมาะสม
ภายใต้กรอบกฎหมาย วัตถุประสงค์ ข้อบังคับของธนาคาร และมติที่ประชุมผู้ถือหุ้น
ด้วยความรับผิดชอบ ซื่อสัตย์สุจริต ระมัดระวัง ตามหลักการข้อพึงปฏิบัติที่ดี โดยคำนึงถึงสิทธิ
และผลประโยชน์สูงสุดของธนาคาร และผู้มีส่วนได้ส่วนเสียกับธนาคาร
เพื่อเพิ่มมูลค่าทางเศรษฐกิจของธนาคาร
ซึ่งธนาคารได้จัดให้มีการประเมินผลการปฏิบัติงานของคณะกรรมการธนาคาร
เพื่อให้เกิดประสิทธิภาพ ประสิทธิผล โปร่งใส และสามารถตรวจสอบได้

6. ความขัดแย้งของผลประโยชน์

คณะกรรมการได้ให้ความสำคัญในการพิจารณารายการที่อาจมีความขัดแย้งทางผลประโยชน์
หรือรายการที่เกี่ยวโยงกัน หรือรายการระหว่างกัน โดยกำหนดนโยบายระเบียบปฏิบัติ
กระบวนการพิจารณาอนุมัติไว้ชัดเจนอย่างเหมาะสม และสอดคล้องกับข้อกำหนดกฎหมาย
ระเบียบของธนาคารแห่งประเทศไทย และเป็นไปตามหลักการกำกับดูแลกิจการที่ดี
เพื่อป้องกันความขัดแย้งทางผลประโยชน์
โดยกำหนดให้ผู้ที่มีส่วนเกี่ยวข้องหรือเกี่ยวโยงกับรายการที่พิจารณา
ต้องแจ้งให้ธนาคารทราบถึงความสัมพันธ์หรือการเกี่ยวโยงของตนในรายการดังกล่าว
และต้องไม่เข้าร่วมการพิจารณาตัดสิน รวมถึงไม่มีอำนาจอนุมัติในธุรกรรมนั้น ๆ และในการอนุมัติใด
ๆ สำหรับกรณีดังกล่าวต้องยึดถือหลักการไม่ให้มีการกำหนดเงื่อนไขหรือข้อกำหนดพิเศษผิดไปจากปกติ

7. จริยธรรมธุรกิจ

ธนาคารยึดมั่นในแนวทางการดำเนินธุรกิจที่โปร่งใส สุจริตและเป็นธรรม กรรมการธนาคาร
เจ้าหน้าที่บริหาร และพนักงานทุกคน
มีภาระหน้าที่ร่วมกันในการปฏิบัติหน้าที่ตามขอบเขตความรับผิดชอบต่อธนาคาร และผู้มีส่วนได้เสีย
ด้วยความซื่อสัตย์สุจริต ภายใต้กรอบกฎหมาย และกฎระเบียบของธนาคาร
บนพื้นฐานของการมีจรรยาบรรณอย่างมืออาชีพ

ธนาคารเชื่อมั่นว่า การมีจริยธรรมทางธุรกิจจะทำให้องค์กรเข้มแข็ง สร้างความเชื่อมั่น
และส่งเสริมให้เกิดผลการดำเนินงานที่ยั่งยืน ธนาคารได้ประกาศบังคับใช้จรรยาบรรณพนักงาน
(Code of Conduct) และจรรยาบรรณในการดำเนินธุรกิจ (Code of Business Conduct)
ให้พนักงานได้ถือปฏิบัติ และมอบหมายให้หน่วยงานกำกับการปฏิบัติงาน
มีหน้าที่ติดตามดูแลการปฏิบัติตามจรรยาบรรณ นอกจากนี้ ยังได้จัดกิจกรรมที่ส่งเสริมให้เกิดจริยธรรม
และวัฒนธรรมในการกำกับดูแลกิจการที่ดีให้เกิดขึ้นในธนาคาร
โดยจัดให้มีการอบรมถ่ายทอดความรู้ความเข้าใจให้พนักงานและ ผู้บริหาร
รวมทั้งจัดทำเอกสารเผยแพร่และประชาสัมพันธ์เรื่องการกำกับดูแลกิจการที่ดี
อย่างสม่ำเสมอและต่อเนื่อง

8. การถ่วงดุลของกรรมการที่ไม่เป็นผู้บริหาร

คณะกรรมการของธนาคารมีจำนวน 16 ท่าน ประกอบด้วย

- กรรมการที่เป็นผู้บริหาร 3 ท่าน

- กรรมการที่ไม่เป็นผู้บริหาร 4 ท่าน

- กรรมการที่เป็นอิสระ 9 ท่าน เกินกว่ากึ่งหนึ่งของกรรมการทั้งคณะ

9. การรวมหรือแยกตำแหน่ง

ประธานกรรมการไม่เป็นบุคคลเดียวกันกับกรรมการผู้จัดการ
และไม่ได้เป็นพนักงานหรือเจ้าหน้าที่บริหารของธนาคาร โดยธนาคารได้กำหนดขอบเขต
อำนาจหน้าที่ การกำกับดูแลกิจการไว้อย่างชัดเจนในข้อบังคับว่าด้วยคณะกรรมการธนาคาร
ในกรณีที่ประธานกรรมการหรือกรรมการผู้จัดการมีธุรกรรมหนึ่งธุรกรรมใดที่มีความเกี่ยวข้องกัน
คณะกรรมการธนาคารจะแต่งตั้งกรรมการธนาคารที่มีอาวุโสท่านหนึ่งซึ่งเป็นกรรมการที่ไม่เป็นผู้บริหาร
ทำหน้าที่แทนประธานกรรมการธนาคารเพื่อพิจารณาหรือตัดสินใจ
โดยที่ประธานกรรมการและกรรมการผู้จัดการ จะไม่ร่วมในการพิจารณาในกรณีนั้น ๆ

10. ค่าตอบแทนของกรรมการและผู้บริหาร

รายละเอียดเกี่ยวกับค่าตอบแทนของกรรมการและผู้บริหารได้อธิบายไว้ในหัวข้อ ค่าตอบแทน หน้า
9-10

11. การประชุมคณะกรรมการ

คณะกรรมการมีกำหนดประชุมโดยปกติเป็นประจำทุกวันพฤหัสบดีสุดท้ายของเดือน
และอาจมีการประชุมวาระพิเศษเฉพาะคราวเพิ่มเติมตามความเหมาะสม
โดยวาระการประชุมคณะกรรมการแบ่งเป็นหมวดหมู่ชัดเจน เช่น เรื่องเพื่อพิจารณา
เรื่องขอสัตยาบัน และเรื่องเพื่อทราบ
และเลขานุการคณะกรรมการจัดส่งหนังสือเชิญประชุมพร้อมระเบียบวาระการประชุมและเอกสารประกอบไปยังกรรมการเป็นการล่วงหน้าไม่น้อยกว่า
7 วัน ก่อนการประชุม ปกติการประชุมแต่ละครั้งจะใช้เวลาประมาณ 3 ชั่วโมง
โดยมีการจดบันทึกการประชุมเป็นลายลักษณ์อักษร
จัดเก็บรายงานการประชุมที่ผ่านการรับรองจากคณะกรรมการ
พร้อมให้คณะกรรมการและผู้ที่เกี่ยวข้องตรวจสอบได้

ทั้งนี้ ในปี 2546 คณะกรรมการมีการประชุมรวมทั้งสิ้น 13 ครั้ง
โดยมีรายละเอียดการเข้าร่วมประชุมของกรรมการแต่ละท่าน ดังนี้

+------------------------+-----+----------+------+----------+--------+
| รายนามคณะกรรมการธนาคาร | การ |          | การป |          | รว     |
|                        | ประ |          | ระชุม |          | มจำนวน |
|                        | ชุมว |          | วาระ |          |        |
|                        | าระ |          | พิเศษ |          |        |
|                        | ปกติ |          |      |          |        |
+------------------------+-----+----------+------+----------+--------+
|                        | ม   | ผ่านระบบ  | มาป  | ผ่านระบบ  | ครั้งเข้า |
|                        | าปร |          | ระชุม |          |        |
|                        | ะชุม | โทรศ     |      | โทรศ     | ร่ว     |
|                        |     | ัพท์ทางไกล |      | ัพท์ทางไกล | มประชุม |
+------------------------+-----+----------+------+----------+--------+
| นายบรรยงค์ ล่ำซำ         | 12  | -        | 1    | -        | 13     |
+------------------------+-----+----------+------+----------+--------+
| พล.ต.อ.เภา สารสิน       | 12  | -        | 1    | -        | 13     |
+------------------------+-----+----------+------+----------+--------+
| นายบัณฑูร ล่ำซำ           | 11  | 1        | 1    | -        | 13     |
+------------------------+-----+----------+------+----------+--------+
| นายศุกรีย์ แก้วเจริญ        | 12  | -        | 1    | -        | 13     |
+------------------------+-----+----------+------+----------+--------+
| ม.ร.ว.สฤษดิคุณ กิติยากร    | 12  | -        | 1    | -        | 13     |
+------------------------+-----+----------+------+----------+--------+
| ม.ร.ว.ยงสวาสดิ์ กฤดากร   | 11  | -        | 1    | -        | 12     |
+------------------------+-----+----------+------+----------+--------+
| นายสมชาย บุลสุข          | 11  | -        | -    | -        | 11     |
+------------------------+-----+----------+------+----------+--------+
| นางสุจิตพรรณ ล่ำซำ        | 8   | 4        | -    | 1        | 13     |
+------------------------+-----+----------+------+----------+--------+
| ศาสตราจารย์ ดร.สุชาดา    | 11  | -        | -    | -        | 11     |
| กีระนันทน์นันทน์นันทน์        |     |          |      |          |        |
+------------------------+-----+----------+------+----------+--------+
| ศาสตราจารย์ ดร.ยงยุทธ    | 11  | -        | 1    | -        | 12     |
| ยุทธวงศ์                 |     |          |      |          |        |
+------------------------+-----+----------+------+----------+--------+
| Mr. Charles L.         | 2   | 9        | -    | 1        | 12     |
| Coltman, III           |     |          |      |          |        |
+------------------------+-----+----------+------+----------+--------+
| Mr. William Mark Evans | 1   | 10       | -    | -        | 11     |
+------------------------+-----+----------+------+----------+--------+
| ดร.อภิชัย จันทรเสน        | 12  | -        | 1    | -        | 13     |
+------------------------+-----+----------+------+----------+--------+
| Ms. Elizabeth Sam      | 9   | 2        | -    | 1        | 12     |
+------------------------+-----+----------+------+----------+--------+
| นายฉายศักดิ์ แสง-ชูโต      | 12  | -        | 1    | -        | 13     |
+------------------------+-----+----------+------+----------+--------+
| ดร.ชวินท์ ธัมมนันท์กุล       | 12  | -        | -    | -        | 12     |
+------------------------+-----+----------+------+----------+--------+

12. คณะอนุกรรมการ

ธนาคารได้จัดตั้งคณะกรรมการชุดต่าง ๆ เพื่อช่วยในการกำกับดูแลกิจการของธนาคาร
โดยคณะกรรมการแต่ละชุดที่แต่งตั้งขึ้นมีความหมายเดียวกับคณะอนุกรรมการที่กำหนดไว้ในหลักการกำกับกิจการที่ดี
สำหรับรายละเอียด บทบาท ภาระหน้าที่ความรับผิดชอบและองค์ประกอบอธิบายไว้ภายใต้หัวข้อเรื่อง
การจัดการ หน้า 9-1 ถึงหน้า 9-9

13. ระบบการควบคุมและการตรวจสอบภายใน

รายละเอียดเกี่ยวกับระบบการควบคุมและการตรวจสอบภายในได้อธิบายไว้ภายใต้หัวข้อเรื่อง
การควบคุมภายใน หน้า 10-1

14. รายงานของคณะกรรมการ

ในรอบปี 2546 เศรษฐกิจไทยขยายตัวในอัตราที่ค่อนข้างสูง ผลผลิตและราคาสินค้าเกษตรเพิ่มขึ้น
ทำให้เกษตรกรมีรายได้ดีกว่าปีที่ผ่านมา ภาคอุตสาหกรรมมีการใช้กำลังการผลิตอย่างแข็งขัน
ธุรกิจท่องเที่ยวเริ่มฟื้นตัวเข้าสู่สภาวะที่น่าพอใจหลังจากที่การระบาดของโรคซาร์สในต่างประเทศสงบลง
นอกจากนี้ ธุรกิจส่งออกได้ขยายตัวอย่างต่อเนื่อง
แม้ว่าเงินบาทมีค่าแข็งขึ้นบ้างเมื่อเทียบกับเงินดอลลาร์สหรัฐฯ สำหรับภาคการเงินมีสภาพคล่องสูง
เป็นเหตุให้อัตราดอกเบี้ยทรงตัวในระดับต่ำและการขยายสินเชื่อเพิ่มขึ้นกว่าปีก่อน
เป็นแรงผลักดันให้เศรษฐกิจไทยขยายตัวในอัตราที่สูงอย่างต่อเนื่อง

ระบบธนาคารพาณิชย์มีผลประกอบการดี ธนาคารส่วนใหญ่มีผลกำไรเพิ่มขึ้น
ธนาคารกสิกรไทยมีผลประกอบการเป็นที่น่าพอใจ มีกำไรเพิ่มในอัตราสูง
ขณะเดียวกันการแข่งขันในระบบการเงินยังมีอยู่ค่อนข้างมาก
ธนาคารจึงต้องเร่งปรับกลยุทธ์การดำเนินงานทุกด้านให้ทันกับสภาพแวดล้อมทางธุรกิจที่เปลี่ยนแปลงไปอย่างรวดเร็ว
ควบคู่กับการสร้างระบบตรวจสอบและการควบคุมภายในอย่างรัดกุม
การจัดวางระบบการกำกับดูแลกิจการที่มีมาตรฐานสูง
ตลอดจนการให้ความสำคัญกับการบริหารความเสี่ยงอย่างใกล้ชิด
ส่วนด้านการบริหารจัดการก็ได้ปรับโครงสร้างองค์กรให้มีความคล่องตัวสูงและคิดค้นบริการใหม่ ๆ
ที่มีความหลากหลายเพิ่มเติม
เพื่อตอบสนองความต้องการของลูกค้าที่มีความซับซ้อนมากขึ้นตามภาวะเศรษฐกิจของประเทศที่ขยายตัวรุดหน้า

การดำเนินงานของธนาคารกสิกรไทยในรอบปี 2546 สามารถฟันฝ่าอุปสรรคนานัปการไปได้ด้วยดี
ก็เพราะความร่วมมือร่วมใจกันของพนักงานทุกคน
รวมทั้งได้รับแรงสนับสนุนอย่างมั่นคงและต่อเนื่องจากท่านผู้ถือหุ้น ลูกค้า
นักลงทุนในประเทศและต่างประเทศ ตลอดจนประชาชนทั่วไป
ซึ่งคณะกรรมการธนาคารกสิกรไทยขอขอบพระคุณทุกท่านมา ณ โอกาสนี้

15. ความสัมพันธ์กับผู้ลงทุน

ธนาคารได้จัดให้มีการเผยแพร่ข้อมูลสารสนเทศของธนาคารต่อนักลงทุนและสาธารณชนทั่วไปผ่านช่องทางต่าง
ๆ ดังนี้

1. ตลาดหลักทรัพย์แห่งประเทศไทย

1.1 แบบแสดงรายการข้อมูลประจำปี (แบบ 56-1)

1.2 งบการเงินของธนาคาร (ธพ.1.1 งบการเงินรายไตรมาส และรายงานประจำปี)

1.3 เอกสารแจ้งมติคณะกรรมการธนาคาร และอื่น ๆ

2. สำนักงานคณะกรรมการกำกับหลักทรัพย์และตลาดหลักทรัพย์

3. กระทรวงพาณิชย์

4. หนังสือพิมพ์

5. นิตยสาร

6. โทรทัศน์

7. ข่าวประชาสัมพันธ์ธนาคาร

8. เว็บไซต์ธนาคาร

9. การพบปะให้ข้อมูลแบบตัวต่อตัว (Company Visit/One-on-One Meeting)

10. การเดินทางไปให้ข้อมูลแก่นักลงทุนทั้งในประเทศและต่างประเทศ (Non-dealing
Roadshow)

11. จัดประชุมนักวิเคราะห์หลักทรัพย์ (Analyst Meeting)

12. จัดประชุมให้ข้อมูลกับสื่อมวลชน

13. จัดส่งหนังสือแจ้งผู้ถือหุ้นทางไปรษณีย์

ธนาคารได้มีการจัดตั้ง หน่วยงานนักลงทุนสัมพันธ์ (Investor Relations) ขึ้นเมื่อ 18
พฤษภาคม 2541 โดยจัดตั้งเป็นส่วนนักลงทุนสัมพันธ์และบริการผู้ถือหุ้น สังกัดสำนักบริหาร
สายงานเลขาธิการองค์การ ต่อมาเมื่อวันที่ 20 ธันวาคม 2544 ได้ประกาศโอนย้าย
ส่วนนักลงทุนสัมพันธ์และบริการผู้ถือหุ้น มาสังกัดฝ่ายสื่อสารองค์การ สายงานเลขาธิการองค์การ
และเมื่อวันที่ 29 กันยายน 2546 ธนาคารได้ประกาศปรับเปลี่ยนชื่อ
และโครงสร้างฝ่ายสื่อสารองค์การ เป็นฝ่ายสื่อสารและส่งเสริมงานบริหารองค์การ
ซึ่งมีส่วนนักลงทุนสัมพันธ์ สังกัดอยู่ภายใต้ฝ่ายงานดังกล่าว
โดยมีเป้าหมายและภารกิจในการให้ข้อมูลธนาคารแก่นักลงทุน นักวิเคราะห์ ผู้ถือหุ้น
และบริษัทจัดอันดับความน่าเชื่อถือ ทั้งชาวไทยและชาวต่างชาติ ได้อย่างถูกต้อง
เพื่อเป็นการเสริมสร้างภาพลักษณ์ที่ดีและความน่าเชื่อถือของธนาคารให้เกิดขึ้นกับนักลงทุน
และให้บริการแก่ผู้ถือหุ้นของธนาคารอย่างมีประสิทธิภาพ

จากการดำเนินงานในรอบปี 2546 ที่ผ่านมา
งานนักลงทุนสัมพันธ์ของธนาคารได้รับการยอมรับและรับรางวัลจากผลการสำรวจจากนิตยสารต่าง ๆ
ดังนี้

1.  นิตยสาร Institutional Investor ฉบับรายงานผลการจัดอันดับเดือนมิถุนายน 2546
    ได้มอบรางวัลนักลงทุนสัมพันธ์ที่ดีที่สุดในประเทศไทยประจำปี 2546 ให้แก่ธนาคาร (Best
    Company Investor Relations in Thailand: Buy-side view)

2.  นิตยสาร IR Magazine ได้ประกาศผลการจัดอันดับนักลงทุนสัมพันธ์ที่ดีที่สุดในประเทศไทย
    ประจำปี 2546 (Best IR by a Thai Company) เมื่อวันที่ 20 พฤศจิกายน 2546
    ที่ผ่านมา โดยธนาคารได้รับการจัดอันดับเป็นอันดับที่ 1 ในประเทศไทย

3.  นิตยสาร Asia Money ได้ประกาศให้ธนาคารได้รับรางวัลที่ 1
    ด้านนักลงทุนสัมพันธ์ที่ดีที่สุดในประเทศไทย ประจำปี 2546 (Best Investor Relations
    2003 for Thailand) นับเป็นปีที่ 3 ติดต่อกันที่ธนาคารได้รับรางวัลที่ 1
    ในด้านนี้จากนิตยสารดังกล่าว

สำหรับในรอบปี 2546 นั้น ความมุ่งมั่นของธนาคารในด้านการกำกับดูแลกิจการที่ดี
ได้รับการยอมรับจากทั้งหน่วยงานของทางการและเอกชน ดังจะเห็นได้จากรางวัลต่าง ๆ
ที่หน่วยงานเหล่านี้ มอบให้แก่ธนาคาร ดังต่อไปนี้

1.  ตลาดหลักทรัพย์แห่งประเทศไทย ร่วมกับสมาคมส่งเสริมสถาบันกรรมการบริษัทไทย
    สภาหอการค้าแห่งประเทศไทย สภาอุตสาหกรรมแห่งประเทศไทย สมาคมธนาคารไทย
    และสมาคมบริษัทจดทะเบียน ได้เลือกให้ธนาคารเป็นหนึ่งใน 8 บริษัทจดทะเบียนที่ได้รับรางวัล
    “คณะกรรมการแห่งปี” (2002 Board of the Year Awards)
    ซึ่งจะมอบให้กับบริษัทที่มีการบริหารองค์กรโดยอาศัยหลักของการกำกับดูแลกิจการที่ดี

2.  สมาคมการจัดการธุรกิจแห่งประเทศไทย (Thailand Management Association: TMA)
    ร่วมกับสถาบันบัณฑิตบริหารธุรกิจ ศศินทร์ แห่งจุฬาลงกรณ์มหาวิทยาลัย
    ได้ประกาศผลสำรวจบริษัทที่มีความเป็นเลิศในการบริหารจัดการธุรกิจประจำปี 2545
    (Thailand Corporate Excellence Awards 2002) เมื่อวันที่ 29 เมษายน 2546
    โดยธนาคารได้รับรางวัลบริษัทยอดเยี่ยมประจำปี 2545 รวม 2 รางวัล ได้แก่
    รางวัลประเภทความเป็นเลิศด้านการบริหารการเงิน
    และประเภทความเป็นเลิศด้านการมีวิสัยทัศน์ของผู้นำ

[]

3.  นิตยสารยูโรมันนี่ฉบับเดือนธันวาคม 2545
    ได้ประกาศให้ธนาคารได้รับรางวัลบริษัทที่มีการจัดการดีที่สุดของประเทศไทยประจำปี 2545
    พร้อมทั้ง ได้มอบรางวัลดังกล่าวให้กับธนาคารเมื่อวันที่ 12 มิถุนายน 2546 ที่ผ่านมา
    โดยนิตยสารยูโรมันนี่
    ได้ทำการสำรวจความคิดเห็นของนักวิเคราะห์จากสถาบันวิจัยและธนาคารชั้นนำในเอเชียจำนวน
    150 แห่ง และเน้นถึงคุณสมบัติสำคัญในการพิจารณาบริษัทต่าง ๆ คือ ผลประกอบการ
    อัตราการเติบโต และคุณภาพของการจัดการ

4.  ตลาดหลักทรัพย์แห่งประเทศไทย ร่วมกับวารสารการเงินธนาคาร
    ได้คัดเลือกให้ธนาคารได้รับรางวัลเกี่ยวกับการบริหารการจัดการและการกำกับดูแลกิจการที่ดีจำนวน
    3 รางวัล ในงาน “SET AWARDS 2003” โดยได้มอบรางวัลเมื่อวันที่ 21 กรกฎาคม 2546
    ดังนี้

-   รางวัล Best Corporate Governance Report
    สำหรับบริษัทจดทะเบียนดีเด่นในด้านการรายงานการปฏิบัติตามหลักการกำกับดูแลกิจการที่ดีตามข้อกำหนดของตลาดหลักทรัพย์

-   รางวัล Best Performance
    สำหรับบริษัทจดทะเบียนที่มีฐานะทางการเงินและผลการดำเนินงานดีเด่นในปี 2545
    ในหมวดอุตสาหกรรมธุรกิจการเงิน

-   รางวัล Best Chief Executive Officer สำหรับผู้บริหารที่มีวิสัยทัศน์ของผู้นำ
    มีการกำหนด เป้าหมายและกลยุทธ์ในการดำเนินธุรกิจที่ชัดเจน
    มีความยอดเยี่ยมด้านการบริหารกิจการ และเป็นที่ยอมรับว่านำพาองค์กรไปสู่ความสำเร็จ
    ตลอดจนให้ความสำคัญต่อสังคม

5.  นิตยสารเดอะ แบงเกอร์ส (The Bankers)
    ซึ่งเป็นนิตยสารที่พิมพ์จำหน่ายในประเทศอังกฤษและทั่วโลก เกี่ยวกับข้อมูลต่างๆ
    ของสถาบันการเงินทั่วโลก ได้ประกาศให้ธนาคารได้รับรางวัล “The Bankers Awards
    2003” โดยรางวัลดังกล่าวจะมอบให้แก่ธนาคารที่มีการบริหารงาน
    ด้านการจัดการและด้านการกำกับดูแล กิจการที่ดีที่สุด รวมทั้ง
    มีพัฒนาการของผลประกอบการไปในทิศทางที่ดีขึ้น ทั้งในระยะสั้นและระยะยาว
    ซึ่งจะคัดเลือกจากสถาบันการเงินต่าง ๆ ใน 124 ประเทศทั่วโลก

6.  วารสารการเงินธนาคารได้จัดอันดับให้ธนาคาร เป็น “ธนาคารแห่งปี 2546”
    ซึ่งจะมอบให้กับธนาคารที่มีผลการดำเนินงานดีเยี่ยม
    และมีการบริหารจัดการอย่างมีประสิทธิภาพ โดยธนาคารได้รับการจัดอันดับดังกล่าว เป็นปีที่ 2
    ติดต่อกัน หลังจากที่ธนาคารได้รับรางวัล “ธนาคารแห่งปี 2545” ไปแล้วในปีก่อนหน้า ทั้งนี้
    วารสารการเงินธนาคาร ได้ดำเนินการจัดอันดับธนาคารต่าง ๆ ในประเทศไทย
    ตามผลประกอบการตั้งแต่เดือนกรกฎาคม 2545 ถึงเดือนมิถุนายน 2546
    เพื่อพิจารณาประสิทธิภาพในการจัดการ โดยคำนวณเป็นอัตราส่วนทางการเงินต่าง ๆ[]

7.  สำนักงานคณะกรรมการกำกับหลักทรัพย์และตลาดหลักทรัพย์ ได้ประกาศให้ธนาคารได้รับรางวัล
    “Disclosure Report Awards 2003”
    ซึ่งจะมอบให้กับบริษัทจดทะเบียนที่มีความทุ่มเทและให้ความสำคัญกับการเปิดเผยข้อมูล
    อันจะมุ่งสู่บรรษัทภิบาลที่ดี นอกจากนี้ ธนาคารยังได้รับรางวัล “Popular Awards 2003”
    เมื่อวันที่ 19 พฤศจิกายน 2546 ซึ่งรางวัลดังกล่าว
    จะให้กับบริษัทจดทะเบียนที่มีการเปิดเผยข้อมูลที่ดีในสายตานักลงทุน และผู้ใช้ข้อมูล[]

8.  นิตยสารไออาร์ (IR Magazine) ซึ่งเป็นนิตยสารที่พิมพ์จำหน่ายในประเทศอังกฤษและทั่วโลก
    เกี่ยวกับข้อมูลการลงทุนในประเทศต่าง ๆ ได้ประกาศให้ธนาคารได้รับรางวัล
    “นักลงทุนสัมพันธ์ที่ดีที่สุดในประเทศไทย” (Best IR by a Thai Company 2003)
    โดยอาศัยผลสำรวจจากบริษัทสำรวจและนักวิจัยอิสระ ที่สอบถามไปยังผู้จัดการกองทุน
    หรือผู้ที่เกี่ยวข้องในการลงทุนจำนวน 3,500 คนทั่วโลก ถึงประเด็นด้านคุณภาพ
    ช่องทางการติดต่อ การเปิดเผยข้อมูล
    และการกำกับดูแลกิจการที่ดีของหน่วยงานที่ให้ข้อมูลแก่นักลงทุนต่างๆ ของแต่ละบริษัท

 การดูแลเรื่องการใช้ข้อมูลภายใน

ธนาคารมีนโยบายควบคุมดูแลเพื่อป้องกันผู้บริหารนำข้อมูลภายในไปใช้ประโยชน์ส่วนตน
โดยกำหนดระเบียบปฏิบัติห้ามผู้บริหารรวมถึงคู่สมรส บุตรที่ยังไม่บรรลุนิติภาวะของบุคคลดังกล่าว
ใช้ข้อมูลภายในที่ยังมิได้เปิดเผยต่อสาธารณชน เพื่อทำการซื้อขาย
โอนหรือรับโอนหลักทรัพย์ที่ออกโดยธนาคารก่อนที่ข้อมูลนั้นจะเปิดเผยต่อสาธารณชน
ซึ่งเป็นการปฏิบัติตามบทบัญญัติในกฎหมายที่เกี่ยวกับธุรกิจหลักทรัพย์และกำหนดให้ผู้บริหารรายงานต่อสำนักงานคณะกรรมการกำกับหลักทรัพย์และตลาดหลักทรัพย์ตามข้อกำหนด
ทุกครั้งที่มีการซื้อขาย โอนหรือรับโอนหลักทรัพย์ที่ออกโดยธนาคารภายใน 3
วันทำการนับจากวันที่มีการซื้อขาย โอนหรือรับโอน นอกจากนี้
ธนาคารได้กำหนดไว้เป็นระเบียบปฏิบัติและให้หน่วยงานกำกับดูแลทำหน้าที่ติดตามดูแลการปฏิบัติให้เป็นไปตามระเบียบข้อบังคับ

 บุคลากร

ณ วันที่ 31 ธันวาคม 2546 ธนาคารมีพนักงานรวมทั้งสิ้น 9,912 คน
แบ่งออกเป็นพนักงานในสำนักงานใหญ่ 5,621 คน พนักงานสาขาในเขตกรุงเทพมหานคร 1,918
คน สาขาในเขตภูมิภาค 2,351 คน สาขาต่างประเทศ 22 คน
โดยพนักงานที่ปฏิบัติงานในสำนักงานใหญ่
สามารถแยกเป็นตามสายงานตามโครงสร้างของธนาคารได้ดังนี้

1. เจ้าหน้าที่บริหาร 27 คน

2. สายงานเลขาธิการองค์การ 84 คน

3. สายงานกำกับและตรวจสอบ 198 คน

4. สายงานบรรษัทธุรกิจ 938 คน

5. สายงานวิภัชธุรกิจ 1,624 คน

6. สายงานบริหารเครดิต 1,600 คน

7. สายงานระบบ 883 คน

8. สายงานการเงินและควบคุม 182 คน

9. สายงานทรัพยากรบุคคล 85 คน

-   ค่าตอบแทนพนักงาน

ในปี 2546 พนักงานของธนาคารทั้งหมดได้รับค่าตอบแทนใน รูปของเงินเดือน ค่าจ้าง ค่าครองชีพ
ค่าล่วงเวลา บำเหน็จพิเศษ โบนัส และเงินประจำตำแหน่ง เป็นจำนวนเงินรวมทั้งสิ้น 4,876.90
ล้านบาท

-   ข้อพิพาทแรงงาน

ปี 2545 – 2546 ธนาคารและสหภาพแรงงานทั้ง 2 ได้ทำการเจรจาข้อเรียกร้อง
เพื่อเปลี่ยนแปลงสภาพการจ้างบางประการและยุติลงด้วยดี ไม่มีข้อพิพาทแรงงาน
โดยสามารถจัดทำข้อตกลงร่วมกันได้เมื่อวันที่ 14 พฤษภาคม 2546

-   นโยบายในการพัฒนาบุคลากรของธนาคาร

ธนาคารให้ความสำคัญอย่างยิ่งต่อการพัฒนาบุคลากรให้มีความรู้ความสามารถ
และทักษะที่จำเป็นต่อการปฏิบัติงานให้สำเร็จอย่างมีประสิทธิภาพ
สามารถสร้างความพึงพอใจสูงสุดให้แก่ลูกค้า
ธนาคารจึงได้ปรับยุทธศาสตร์การพัฒนาบุคลากรให้สอดคล้องกับยุทธศาสตร์การทำธุรกิจของธนาคาร
คือมุ่งมั่นที่จะพัฒนาศักยภาพของพนักงานให้เป็นมืออาชีพในงานที่รับผิดชอบมากขึ้น
จึงได้เน้นการพัฒนาทักษะในการวิเคราะห์เครดิต การบริหารความเสี่ยง การขาย การให้บริการ
รวมถึงการบริหารและการจัดการด้วยหลักสูตรที่เป็นมาตรฐานสากล
ซึ่งถ่ายทอดความรู้และประสบการณ์โดยวิทยากรมืออาชีพทั้งจากภายในและภายนอกองค์การ

นอกจากนี้ ธนาคารยังสนับสนุนให้บุคลากรทุกระดับศึกษาหาความรู้และวิทยาการใหม่ ๆ เพิ่มเติม
ด้วยการสนับสนุนให้เข้าร่วมสัมมนากับสถาบันภายนอก
ที่เชี่ยวชาญด้านพัฒนาบุคลากรทั้งในและต่างประเทศ
ตลอดจนได้สร้างและพัฒนาระบบการเรียนรู้รูปแบบต่าง ๆ ให้หลากหลายยิ่งขึ้น
เพื่อเปิดโอกาสให้พนักงานได้เรียนรู้ด้วยตนเอง และเรียนรู้ร่วมกันอย่างต่อเนื่อง
ซึ่งเป็นการพัฒนาที่ยั่งยืน และนำไปสู่การเป็นองค์กรแห่งการเรียนรู้ได้ในที่สุด